# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. augusztus 27-i rendkívüli ülésére)

**TÁRGY: AZ ÖNKORMÁNYZATI TULAJDONÚ 2271 HRSZ-Ú KIVETT KÖZTERÜLET RENDELTETÉSŰ INGATLAN ÁTMINŐSÍTÉSE**

Tiszainé Kelemen Edina kiskőrösi lakos Kiskőrös Város Önkormányzatához (a továbbiakban: Önkormányzat) címzett kérelmében kezdeményezte a Kiskőrös, 2271 hrsz-ú ingatlan megvásárlását.

Az Önkormányzat forgalomképtelen törzsvagyonát képezi – az előterjesztés mellékletében feltüntetett - a Kiskőrös, 2271 hrsz-on nyilvántartott, természetben a Korvin utcában lévő, kivett közterület rendeltetésű, 256 m2 alapterületű ingatlan.

Az Önkormányzat tulajdonban lévő, a törzsvagyon részét képező ingatlan, a nemzeti vagyonról szóló 2011. évi CXCVI. törvény (a továbbiakban: Nvtv.) alapján forgalomképtelen, amely nem elidegeníthető vagyon. A tulajdonjog átruházásához a fentiekben nevesített vagyont szükséges önkormányzati forgalomképtelen törzsvagyonból forgalomképes üzleti vagyonná átminősíteni.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendelet – különös tekintettel az Nvtv. rendelkezéseire – 10. § (1) bekezdése alapján a vagyon minősítése, átminősítése a Képviselő-testület hatáskörébe tartozik. A (2) bekezdés szerint a törzsvagyon körébe tartozó vagyonelem üzleti vagyonná történő átminősítésének feltétele, hogy a továbbiakban közvetlenül kötelező önkormányzati feladatkör, hatáskör ellátását, közhatalom gyakorlását nem szolgálja, és a feladatkör ellátása, vagy a hatáskör, közhatalom gyakorlása az átminősítést követően az átminősítéssel érintett vagyon nélkül más módon is megoldható, és a város Településrendezési Terve is alátámasztja.

Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet mellékeltét képező Szabályozási Terve alapján az Önkormányzat hosszútávú tervei között nem szerepel a 2271 hrsz-on nyilvántartott ingatlan útként, egyéb közterületként történő hasznosítása, ezért törzsvagyoni körben történő minősítése nem indokolt..

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2021. augusztus 25.**

**Domonyi László s.k.,**

**polgármester**

## HATÁROZAT-TERVEZET

A Képviselő-testület, Kiskőrös Város Önkormányzatának forgalomképtelen törzsvagyonát képező, Kiskőrös belterületi 2271 hrsz-on nyilvántartott, természetben a Korvin utcában lévő, kivett közterület rendeltetésű, 256 m2 alapterületű ingatlant átminősíti forgalomképes üzleti vagyonná.

**Felelős:** polgármester

**Határidő:** azonnal